b'\n_START_ARTICLE_\nVin\n_START_SECTION_\nServering/behandling\n_START_PARAGRAPH_\nGlas: Vinglas b\xc3\xb8r krumme indad, s\xc3\xa5 duften (bouqueten) eller parfumen (for hvide vine) koncentreres i glasset. Desuden b\xc3\xb8r de v\xc3\xa6re klare, s\xc3\xa5 vinens farve kan vurderes. De b\xc3\xb8r v\xc3\xa6re s\xc3\xa5 store, at de fyldes en tredjedel, s\xc3\xa5 der er plads til at duften kan samles i glasset og til at slynge vinen i glasset; det fremh\xc3\xa6ver duften._NEWLINE_Temperatur: R\xc3\xb8dvin ved stuetemperatur og hvidvin direkte fra k\xc3\xb8leskabet? Begge dele er et problem._NEWLINE_Kraftige r\xc3\xb8dvine smager bedst lige under stuetemperatur, og lettere r\xc3\xb8dvine b\xc3\xb8r v\xc3\xa6re 15-16 grader._NEWLINE_Hvidvine smager bedst ved 10-12 grader. Otte grader hvis der er tale om en mousserende eller s\xc3\xb8d vin._NEWLINE_Flasken m\xc3\xa5 hellere v\xc3\xa6re lidt for kold end lidt for varm, n\xc3\xa5r den kommer p\xc3\xa5 bordet, for vinens temperatur stiger hurtigt, n\xc3\xa5r den bliver sk\xc3\xa6nket i glasset._NEWLINE_Iltning: Iltning opn\xc3\xa5s ved omh\xc3\xa6ldning p\xc3\xa5 en karaffel (eller en anden ren og lugtfri beholder) og tilbage p\xc3\xa5 flasken igen._NEWLINE_Som hovedregel er det ikke n\xc3\xb8dvendigt at dekantere vin. Men det kan i to tilf\xc3\xa6lde v\xc3\xa6re en god ide:_NEWLINE_1. For at fjerne bundfald. Nogle vine udvikler bundfald, som er ubehageligt at f\xc3\xa5 i glasset. Derfor dekanteres \xc3\xa6ldre vine ofte inden servering. Bundfaldet skal blive i flasken._NEWLINE_2. Iltning. Unge, kraftige vine kan via iltningen f\xc3\xa5 rundet eventuelle kanter af. Efter en kraftig iltning vil de v\xc3\xa6re mindre bastante og udvikle langt mere duft.\n_START_SECTION_\nHistorie\n_START_PARAGRAPH_\nArk\xc3\xa6ologiske fund viser, at vinens historie g\xc3\xa5r 6.000 \xc3\xa5r tilbage i tiden, hvor vin dyrkedes i Armenien. antikkens Athen fejredes den nye vin med festivalen Anthesteria. Ved for\xc3\xa5rets komme blev templerne afsp\xc3\xa6rret med reb, og borgerne smurte deres d\xc3\xb8re med tj\xc3\xa6re og holdt sig indend\xc3\xb8rs, mens de smagte p\xc3\xa5 vinen. Alle fra tre\xc3\xa5rsalderen, ogs\xc3\xa5 slaverne, fik blomsterkranse i h\xc3\xa5ret og m\xc3\xa5tte t\xc3\xb8mme en kande ny vin. Aristofanes forsikrer, at "de havde alt": Sofaer, puder, dyner, parfume, prostituerede, sm\xc3\xa5retter og kager, dansere og sangere. Det er den athenske fejring, der kom n\xc3\xa6rmest vor jul. Athenerne frygtede, at keres (= sp\xc3\xb8gelser, der holdt til udenfor bymurene) fartede rundt i gaderne under festivalen, og f\xc3\xb8rst ved solnedgang, n\xc3\xa5r den nye vin var beh\xc3\xb8rigt smagt, vovede de at \xc3\xa5bne d\xc3\xb8rene og r\xc3\xa5be: "Bort med jer, keres, for Anthesteria er omme!" _NEWLINE_I antikken s\xc3\xa5 m\xc3\xa6ndene ellers med skepsis p\xc3\xa5, at kvinder drak vin. I det gamle Rom tillod loven en kvindes sl\xc3\xa6gtninge at kysse hende p\xc3\xa5 munden, ikke af hengivenhed, men for at lugte efter, om hun havde drukket vin.\n_START_SECTION_\nEmballage\n_START_PARAGRAPH_\nVin s\xc3\xa6lges overvejende i flasker af m\xc3\xb8rkt glas. Det m\xc3\xb8rke glas beskytter vinen mod lys. Mange vindistrikter har tradition for at bruge flasker med en bestemt form og farve._NEWLINE_Flasken lukkes med en korkprop, men propper af andre materialer er p\xc3\xa5 st\xc3\xa6rk fremmarch, da kork kan \xc3\xb8del\xc3\xa6gge indholdet, hvis den er inficeret. De mange vinproducenter, der er skudt op i de senere \xc3\xa5r, er ogs\xc3\xa5 \xc3\xa5rsag til de nye skruel\xc3\xa5g: der er mangel p\xc3\xa5 kork af god kvalitet._NEWLINE_Trods det d\xc3\xa5rlige ry som billige vine p\xc3\xa5 papkartoner har, er kvalitetsvin p\xc3\xa5 karton med taphane, Bag-In-Box, i fremgang._NEWLINE_Ofte er det kvalitetsvin, der kommer i 3 l kartonner med hane. Vinen kommer normalt p\xc3\xa5 flaske og produceres i begr\xc3\xa6nset m\xc3\xa6ngde for at holde prisen oppe._NEWLINE_Overskudsvinen bliver i mange tilf\xc3\xa6lde til Bag-In-Box vin, evt. under et andet navn. Efter \xc3\xa5bningen kan vinen holde sig en m\xc3\xa5ned m\xc3\xa5ske mere, men det er sj\xc3\xa6ldent et problem. Det man skal se efter, er tappedato og mindst holdbar til. Kvaliteten afh\xc3\xa6nger ikke altid af prisen. Men 3 l til 100 Kr. er en billig vin, men en dyrere vin beh\xc3\xb8ver ikke altid at v\xc3\xa6re bedre. Man m\xc3\xa5 smage sig frem._NEWLINE_3 l/5 l kartonen med indvendig pose og hane er m\xc3\xa5ske den bedste opbevaringsform for vin. Fri for lys og iltning s\xc3\xa5 den kan holde sig i en m\xc3\xa5ned efter \xc3\xa5bning. Den kan h\xc3\xa6ldes p\xc3\xa5 en karaffel.'